**โครงการลด ละ เลิกภาชนะโฟม (No fome)**

๑.หลักการและเหตุผล

ปัจจุบันรัฐบาลได้กำหนดยุทธศาสตร์ชาติในระยะ ๒๐ ปี (พ.ศ.๒๕๖๐-๒๕๗๙) เพื่อความมั่นคง มั่งคั่ง ยั่งยืน ของประเทศตามหลักปรัชญาเศรษฐกิจพอเพียง ซึ่งทั้งภาครัฐและเอกชนต่างรับนโยบายดังกล่าวนำมาปฏิบัติเพื่อร่วมกันพัฒนาประเทศไปสู่ความมั่งคงทั้งฐานทรัพยากร เศรษฐกิจ และสิ่งแวดล้อม เพื่อสุขภาพและคุณภาพชีวิตที่ดีขึ้นของคนในชาติ

การเลือกบริโภคของประชาชนเป็นสิ่งสำคัญที่ต้องวางแผนเพื่อจัดการคุณภาพชีวิตของตนเอง ในการเลือกจับจ่ายซื้อของ ในส่วนที่เป็นอาหารเพื่อนำมาบริโภคในแต่ละวัน ต้องคำนึงถึงประโยชน์ต่อสุขภาพไม่เป็นโทษและการใช้ชีวิตในประจำวันที่มีความสุข การเลือกอุปกรณ์บรรจุอาหารก็เป็นสิ่งสำคัญ อาหารสด อาหารปรุงสุกใหม่ อร่อยน่ารับประทาน แต่หากภาชนะบรรจุอาหารไม่ได้มาตรฐาน ก็สามารถเกิดอันตรายต่อสุขภาพได้ ภาชนะบรรจุอาหารชนิดโฟม ซึ่งโฟม (Fome)เป็นผลิตภัณฑ์จากพลาสติก ที่ทำการใช้สารเร่ง (additive) หรือยาพอง (Blowing Agente) ทำให้เกิดการฟู และพองตัว จากการใช้ความร้อนสูง ประกอบกับการอัดลงในแม่พิมพ์ (Mold) ที่มีรูปร่างต่างๆ ที่ต้องการ คุณสมบัติที่ได้คือ มีน้ำหนักเบา ทำเป็นรูปลักษณะต่างๆ ได้ดี และเป็นฉนวนความร้อน จึงทำให้โฟมเป็นที่นิยมในการนำมาทำเป็นภาชนะบรรจุหรือหีบห่ออาหารทั่วไป ทั้งอาหารสด ผักสด อาหารพร้อมปรุง และอาหารปรุงสำเร็จ ทั้งนี้เพื่อให้เกิดการถนอมอาหารให้คงสภาพอยู่ได้นานสะดวกในการขนส่งและวางจำหน่าย ปัจจุบันพบว่า ผู้ประกอบการค้าอาหารมักนิยมใช้กล่องโฟม เป็นภาชนะบรรจุอาหาร เช่น ข้าวผัด ข้าวผัดกะเพราไข่ดาว ข้าวต้ม ผัดไทย เป็นต้น เนื่องจากสะดวก ใช้ง่าย รวดเร็ว และราคาถูก อย่างไรก็ตามการนำภาชนะโฟมมาบรรจุอาหารร้อนจำเป็นต้องใช้อย่างระมัดระวัง เนื่องจาก ภาชนะโฟมที่สัมผัสกับอาหารร้อนจัดเป็นเวลานาน อาจทำให้โฟมเสียรูปทรงและอาจหลอมละลายจนมีสารสไตรีนปนเปื้อนมากับอาหารได้ โดยปริมาณการละลายออกมาของสารสไตรีนจะมากหรือน้อยขึ้นอยู่กับปัจจัย ๓ ชนิด คือ (๑)ไขมันในอาหาร (๒)ระยะเวลา และ (๓)อุณหภูมิระหว่างการสัมผัสของอาหารกับภาชนะ ซึ่งอาหารที่มีไขมันสูงจะทำให้มีการละลายของสารสไตรีนออกมามากกว่าอาหารที่ไม่มีไขมันเป็นส่วนประกอบ ดังนั้น การเลิกใช้ภาชนะโฟมในการบรรจุอาหารร้อน หรืออาหารทอด หันมาใช้วัสดุธรรมชาติ เช่น ใบตอง ชานอ้อย กระดาษfooddrade พลาสติกชีวภาพ จึงเป็นทางเลือกหนึ่งที่ดีต่อสุขภาพและสิ่งแวดล้อม

โดยในปีงบประมาณ ๒๕๖๑ โรงพยาบาลส่งเสริมสุขภาพตำบล บ้านป่าไหม้ ร่วมกับ กองทุนหลักประกันสุขภาพตำบลดอนทราย ได้ดำเนินจัดทำโครงการ ลด ละ เลิก ภาชนะโฟม (No fome) เพื่อสุขภาพที่ดีของผู้บริโภค ลดการเกิดขยะจากภาชนะโฟมที่เพิ่มขึ้น และต้อนรับการท่องเที่ยวที่เป็นเศรษฐกิจของตำบลดอนทราย

๒.วัตถุประสงค์

๒.๑ เพื่อให้ผู้ประกอบร้านค้า/แผงลอยลดปริมาณการใช้ภาชนะโฟม และเลือกใช้ผลิตภัณฑ์บรรจุอาหารที่มีความปลอดภัยต่อสุขภาพ

๒.๒ เพื่อเผยแพร่ความรู้ สร้างความตระหนัก ภัยอันตรายจากภาชนะโฟมบรรจุอาหาร

๒/๓.กลุ่มเป้าหมาย...

-๒-

3.กลุ่มเป้าหมาย

๓.๑ ผู้ประกอบการร้านค้า/แผงลอย/ร้านชำ/ผลิตอาหาร จำนวน ๑๐ ร้าน

๓.๒ ผู้รับผิดชอบงานคุ้มครองผู้บริโภค จำนวน ๓ คน

๓.๓ ครูอนามัยโรงเรียน จำนวน ๒ คน

๔.ระยะเวลา

ตั้งแต่วันที่ ๑ พฤษภาคม ๒๕๖๑ ถึง ๓๑ กรกฎาคม ๒๕๖๑

๕.วิธีดำเนินการ

ขั้นเตรียมการ

๑. รวบรวมข้อมูลผู้ประกอบการร้านค้า/แผงลอย ในเขตพื้นที่ จุดชมวิวหาดป่าไหม้

๒. ประชาสัมพันธ์เชิญผู้ประกอบการร้านค้า/แผงลอย ร่วมกันประชุมและหาข้อตกลง

๓. เตรียมเอกสาร และอุปกรณ์ต่างๆ เพื่อใช้ในการอบรม

ขั้นดำเนินการ

๑.ประชุมชี้แจงแผนโครงการและสถานการณ์การใช้ภาชนะโฟมในพื้นที่ให้แก่ผู้รับผิดชอบงานและอสม.

๒. เสนอโครงการเพื่อของบประมาณจากกองทุนหลักประกันสุขภาพตำบลดอนทราย

๓. จัดอบรมให้ความรู้เรื่องรู้ทันภัยอันตรายจากภาชนะบรรจุอาหารชนิดโฟมให้กับผู้ประกอบการร้านค้า/แผงลอย ในเรื่องดังต่อไปนี้

๓.๑ สถานการณ์การใช้ภาชนะโฟมในปัจจุบัน

๓.๒ อันตรายจากภาชนะบรรจุอาหารชนิดโฟม

๓.๓ ผลิตภัณฑ์บรรจุอาหารที่ปลอดภัยต่อสุขภาพ

๔. ทำข้อตกลงการลดปริมาณการใช้ภาชนะบรรจุอาหารชนิดโฟม

๔.๑ ติดตามตรวจร้านแผงลอย

๔.๒ มอบป้ายร้านแผงลอยปลอดโฟม

๕. จัดหาอุปกรณ์ในการใช้จัดการอบรม

ขั้นประเมินผล

๑. ประเมินผลการดำเนินโครงการ ค้นหาปัญหาอุปสรรคการดำเนินโครงการและหาวิธีดำเนินการแก้ไข

๓/๖.งบประมาณ...

-๓-

6.งบประมาณดำเนินการ

งบประมาณจากกองทุนหลักประกันสุขภาพตำบลดอนทรายเป็นเงิน ๖,๑๐๐ บาท(เงินหกพันหนึ่งร้อยบาทถ้วน)มีรายละเอียดดังต่อไปนี้

๖.๑ หมวดค่าอาหาร

๖.๑.๑ ค่าอาหารกลางวัน ๑๕ คน x๕๐ บาท x ๑ มื้อ เป็นเงิน ๗๕๐ บาท

๖.๑.๒ ค่าอาหารว่างและเครื่องดื่ม ๑๕ คน x ๒๕ บาท x ๒ มื้อ เป็นเงิน ๗๕๐ บาท

๖.๒ หมวดค่าวัสดุ

๖.๒.๑ ค่าวัสดุอุปกรณ์จัดทำโครงการ เป็นเงิน ๑,๐๐๐ บาท

๖.๓ หมวดค่าป้าย

๖.๓.๑ ค่าป้ายแผ่นอะคิลิคร้านนี้ปลอดโฟมจำนวน ๑๐ แผ่นๆละ ๓๐๐ บาท

เป็นเงิน ๓,๐๐๐ บาท

๖.๓.๒ ค่าป้ายประชาสัมพันธ์ ข้อความหัวข้อ “ภัยอันตรายจากภาชนะโฟม” จำนวน ๒ ผื่นๆ

ละ ๓๐๐ บาท เป็นเงิน ๖๐๐ บาท

**รวมเป็นเงินทั้งสิ้น ๖,๑๐๐ บาท (หกพันหนึ่งร้อยบาทถ้วน)**

7.ผลที่คาดว่าจะได้รับ

๗.๑ ผู้ประกอบการร้านค้าแผงลอยมีความรู้ในเรื่องภัยอันตรายจากภาชนะบรรจุอาหารชนิดโฟมและลดปริมาณการใช้

๗.๒ ลดปริมาณขยะที่เป็นภาชนะบรรจุอาหารชนิดโฟมในพื้นที่

๗.๓ สร้างภูมิทัศน์ที่สะอาดบริเวณชายหาดที่เป็นแหล่งท่องเที่ยว

๘.หน่วยงานที่รับผิดชอบ

โรงพยาบาลส่งเสริมสุขภาพตำบลบ้านป่าไหม้ ม.1 ตำบลดอนทราย อำเภอไม้แก่น จังหวัดปัตตานี

๔/๙.ผู้รับผิดชอบ...

-๔-

๙.ผู้รับผิดชอบโครงการ

นายลุกมัน เจะมะ นักวิชาการสาธารณสุข โรงพยาบาลส่งเสริมสุขภาพตำบลบ้านป่าไหม้ ม.1 ตำบลดอนทราย อำเภอไม้แก่น จังหวัดปัตตานี

( นายลุกมัน เจะมะ ) ผู้เขียนโครงการ

นักวิชาการสาธารณสุข

( นายมูฮาหมัดโยฮัน วารัม ) ผู้สนับสนุนโครงการ

ผอ.รพ.สต.บ้านป่าไหม้

( นายอาแว ดาแม ) เห็นชอบ/อนุมัติโครงการ

ประธานกองทุนหลักประกันสุขภาพตำบลดอนทราย